কবে আসবে শীত? কবে মিলবে নলেন গুড়ের সন্দেশ, পায়েস? না,আর  বছরভর অপেক্ষার প্রয়োজন নেই। এবার গ্রীষ্ম-বর্ষা-বসন্তেও ইচ্ছে করলেই মিলবে  নলেন গুড়। তবে হাঁড়িতে নয়। নলেন গুড়ের প্যাকেজিং হবে টিউবে।
 কলকাতা: কবে আসবে শীত? কবে মিলবে নলেন গুড়ের সন্দেশ, পায়েস? না,আর  বছরভর অপেক্ষার প্রয়োজন নেই। এবার গ্রীষ্ম-বর্ষা-বসন্তেও ইচ্ছে করলেই মিলবে  নলেন গুড়। তবে হাঁড়িতে নয়। নলেন গুড়ের প্যাকেজিং হবে টিউবে।
  
সৌজন্যে বিশ্ব বাংলা ভাণ্ডার। মূলত প্রবাসী বাঙালিদের জন্যই এই উদ্যোগ নিয়েছে রাজ্য সরকার। যারা পৃথিবীর বিভিন্ন প্রান্তে থাকেন অথচ নলেন গুড়ের ভক্ত, তাদের কাছে এই গুড়ের স্বাদ প্রায় অধরাই থেকে যায়। তাদের জন্য খুশির খবর। আর মন খারাপ নয়। বিশ্ব বাংলা থেকে রফতানি করা হবে এই গুড়। ১০০ মিলির টিউব। ৩ থেকে ৪ মাস পর্যন্ত এই টিউব স্টোর করা যাবে ফ্রিজে। আর ইচ্ছে হলেই নলেন গুড়ের স্বাদ আপনার জিভের ডগায়। রুটির সঙ্গে গুড়, গুড়ের পায়েস, গুড়ের সন্দেশ সবটাই এসে যাবে হাতের মুঠোয়।